पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश ही नहीं पूरे देश मे कोरोना कहर बरपा रहा है। लगातार लोग कोरोना से संक्रमित हो रहे हैं और लगातार कोरोना से मरने वालों का भी आंकड़ा बढ़ता जा रहा है। इस बीच गौतमबुद्ध नगर में भी कोरोना का कहर जारी है। मंगलवार को गौतम बुद्ध नगर में एक पुलिसकर्मी की कोरोना की वजह से मौत हो गयी। कोरोना संक्रमित सिपाही अंकित तरार की मेरठ के अस्पताल में आज इलाज के दौरान मौत हो गयी।
बताया जा रहा है कि अंकित तरार गौतम बुद्ध नगर में डायल 112 में रिजर्व में दादरी में तैनात थे। अंकित शामली के रहने वाले थे और 2016 बेच के थे। करीब 12 दिन पहले उनकी रिपोर्ट कोरोना पॉजिटिव आयी थी। जिसके बाद उन्होंने खुद को घर पर होम आसोलेट कर लिया था।
जब तबियत ज़्यादा खराब हो गई तो उनको मेरठ रेफर कर दिया गया जहां उनकी मंगलवार को इलाज के दौरान मौत हो गयी।पुलिस कर्मी की मौत के बाद से पूरे पुलिस महकमे में शोक की लहर है । अंकित की मौत पर आलाधिकारियों से लेकर पुलिसकर्मियों ने सम्वेदना प्रकट की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn